Geymerlar koronavirusni yengishga yordam beradi

Eve Online o‘yini dasturchilari koronavirusning inson immun tizimiga ta’sirini tushunishga yordam beradigan “Diskaveri” loyihasini ishga tushirdi. Ilmiy tahlil o‘yinchilarning o‘yin bilan aloqasi asosida yaratilgan, deb xabar beradi Hi-Tech.Mail.ru.

Ilmiy tadqiqot jarayonida o‘yinchilarning kompyuterlari quvvatidan foydalaniladi. Koronavirusga qarshi kurashda ishtirok etish uchun foydalanuvchilar o‘yinga kirishlari va “Neokom” menyu tizimi orqali loyihaga qo‘shilishlari kerak. Shundan so‘ng, geymerlarni Keyl universiteti xayoliy tadqiqot tashkilotining immunolog professori Andrea Kossaritsa kutib oladi.
Dasturchilarning so‘zlariga ko‘ra, olimlarga pandemiyada yordam berishda foydalanuvchilardan alohida vazifalar talab etilmaydi. Ma’lumotlarni qayta ishlash va yig‘ish o‘yin jarayoni avtomatik tarzda amalga oshiriladi. Loyihaga jalb etilgan olimlarning ta’kidlashicha, o‘yinchilar lokal mini-vazifalarni bajaradi va shundan so‘ng, maxsus algoritm ma’lumotlarni birlashtiradi.
“Sizlar bajargan ishlar natijasi olimlarga yangi turdagi koronavirus immun tizimingizga qanday ta’sir ko‘rsatishini yaxshiroq tushunishga yordam beradi” — deyiladi Eve Online murojaatida. Loyihada ishtirok etganlar maxsus virtual mukofotlarni qo‘lga kiritishi, masalan, “Biologik xavfsizlik xizmati” rangiga va boshqa modifikatsiyaga ega bo‘lishi mumkin.
“Diskaveri” loyihasi 2015-yildan buyon mavjud, Eve Online o‘yinining o‘zi esa 2003-yilning mayida Islandiyaning CCP Games firmasi tomonidan taqdim etilgan. Loyihaning uchinchi fazasi 15-iyunda ishga tushirilgan. “Diskaveri”ni ishga tushirishdan oldin koronavirusga qarshi kurash uchun mablag‘ yig‘ish kampaniyasi o‘tkazilgan bo‘lib, uning natijasida 135 ming dollar yig‘ilgan.
 90 yoshli yaponiyalik ayol dunyodagi eng keksa geymer sifatida Ginnes rekordlar kitobiga kiritildi